<p>এবারের বিশ্বকাপে উদ্বোধনী জুটিতে নিউজিল্যান্ডের সর্বনিম্ন সংগ্রহ-১। আর সেটা কিনা ফাইনালেই! টস জিতে ব্যাট করতে নামলেও মেলবোর্নের ফাইনালের শুরুটা একেবারেই ভালো হয়নি নিউজিল্যান্ডের। মিচেল স্টার্কের বলে ইনিংসের পঞ্চম বলেই বোল্ড হয়ে সাজঘরে ফিরেছেন কিউই অধিনায়ক ও দলের অন্যতম গুরুত্বপূর্ণ ব্যাটসম্যান ব্রেন্ডন ম্যাককালাম। আউট হওয়ার আগে স্টার্ক পরপর দুটি বলে বিভ্রান্ত করেছিলেন ম্যাককালামকে। তৃতীয় বলটি ছিল ইয়র্কার ধরনের, আর তাতেই স্টাম্প ছত্রখান ম্যাককালামের।</p>